Institut Seni Indonésia Dénpasar

**Institut Seni Indonésia Dénpasar** kaancengang **ISI Dénpasar** inggih punika paguruan tinggi seni sané kaselenggara olih Kamantrian Pandidikan Nasional. Sané magenah ring metén miwah karen langsung majeng Mantri Pandidikan Nasional. ISI Dénpasar antuk kawigunaan inucap ring metén Dirjén Dikti Depdiknas. ISI Dénpasar kaadegang warsa 2003 punika asil integrasi Sekolah Tinggi Seni Indonésia (STSI) ring Dénpasar miwah Program Studi Seni miwah Désain (PSSRD) Universitas Udayana.

## Lelintihan
ISI Dénpasar punika paguruan tinggi seni sané kaadégang saking Kaputusan Présidén Républik Indonésia Nomor 33 Warsa 2003 tanggal 26 Méi 2003 pinaka asil integrasi saking Sekolah Tinggi Seni Indonésia (STSI) Denpasar sareng Program Studi Seni Rupa miwah Désain (PSSRD) Universitas Udayana.

## Lambang
ISI Dénpasar madué lambang sané kabaos Siwa Nataraja maka pamurtian Siwa pinaka adidewata pangréka seni. Pinaka adidéwata pangréka seni, catur tangan Idané soang-soang ngagem pustaka suci (niasa kawruhan); gurnita pakarana (pinaka niasa seni miwah budaya); genitri (niasa paiketan miwah kasaktian kawruhan); miwah pecut (niasa panuldul miwah pangwisésa kawruhan). Déwa Siwa sané ngadeg ring luhuring padma, kasongsong antuk kurma ageng (pinaka niasa kasukertan jagat). Padma wantah niasa Ida Sang Hyang Widhi Wasa, sapunika taler prabha sané ngiterin pinaka niasa kawisésan Ida Sang Hyang Widhi Wasa. Warna barak sané pinaka dasar pinaka niasa uleng pikayun miwah rasa tresna, tur warna sakadi emas sane wenten sajeroning lambang pinaka niasa kaagungan seni, kawruhan, miwah teknologi.

## Tari Kaagungan
ISI Dénpasar ngelah tari kaagungan sané kaaranin Ciwa Nataraja, pangripta tari miwah panata busana olih N.L.N. Swasthi Widjaja Bandem, antuk panata tetabuhan olih I Nyoman Windha. Tari kaagungan ngambarang rupa nadi Ciwa manados pragina agung sané ngaripta jagat saking sesolahan, manados déwa pragina, Ciwa Nataraja punika stata masolah ngantos karipta ritme miwah kateraturan ring kosmos. Pancaran wasa suci Ciwa, salanturné masikian miwah karipta jagat semesta kajangkepin daging nyané. Sesolahan Ciwa Nataraja kasolahang olih 9 (sia) pragina, asiki malakon dados Ciwa, asapunika 8 (kutus) pragina liyanan punika simbol saking pancaran wasa suci Ciwa. Sesolahan Ciwa Nataraja punika campuhan riantara Sesolahan Bali sareng Sesolahan Bharata Natyam, sané jangkep tan kabisahang.

## Manggala
Puniki lis para manggala saking ASTI Dénpasar

Puniki lis para manggala ring PSSRD Universitas Udayana

Puniki lis para manggala sesampun ASTI Dénpasar kacampuh sareng PSSRD Universitas Udayana, asapunika manggala nyané kaaranin Réktor ISI Dénpasar.

## Akademik
ISI Dénpasar ngelah pat welas program studi saking Fakultas Seni Balih-balihan miwah Fakultas Seni Rupa miwah Désain taler Program Pascasarjana S2 miwah S3:
;Fakultas Seni Balih-balihan:

* Program Studi Seni Karawitan
* Program Studi Seni Tari
* Program Studi Seni Musik
* Program Studi Seni Padalangan
* Program Studi Pandidikan Seni Balih-balihan

;Fakultas Seni Rupa miwah Désain:

* Program Studi DKV
* Program Studi Désain Interior
* Program Studi Désain Mode
* Program Studi Seni Rupa Murni
* Program Studi Seni Kriya
* Program Studi Potografi
* Program Studi Film miwah TV

;Program Pascasarjana S2 miwah S3:

## Pustaka

## Pranala jaba
* Situs resmi universitas
* Lelinitihan ring Basa Indonésia